കോഴിക്കോട് വന് മയക്കുമരുന്ന് വേട്ട സിന്തറ്റിക് ലഹരിവസ്തുക്കളുമായി യുവതി അടക്കം എട്ടുപേര് പിടിയില് കോഴിക്കോട് : കോഴിക്കോട് മാവൂര് റോഡിലെ ലോഡ്ജില് നിന്ന് ലഹരി വസ്തുക്കളുമായി എട്ടു പേര് പിടിയിലായി. രഹസ്യ വിവരത്തെത്തുടര്ന്ന് പൊലീസ് നടത്തിയ റെയ്ഡിലാണ് അതീവശക്തിയുള്ള സിന്തറ്റിക് ലഹരിവസ്തുക്കള് പിടികൂടിയത്. നാലു ദിവസമായി ലോഡ്ജില് മുറിയെടുത്ത് താമസിക്കുകയായിരുന്നു സംഘമെന്ന് പൊലീസ് സൂചിപ്പിച്ചു. യുവതി അടക്കമുള്ള സംഘത്തെ പൊലീസ് സ്റ്റേഷനിലേക്ക് മാറ്റി. ഇവരെ ചോദ്യം ചെയ്തുവരികയാണ്. അറസ്റ്റിലായവര് കോഴിക്കോട് സ്വദേശികളാണെന്നാണ് റിപ്പോര്ട്ടുകള്. നാലുമുറികളിലാണ് ഇവര് താമസിച്ചിരുന്നത്. ലഹരി വില്പ്പനയ്ക്കായി നഗരത്തില് എത്തിയതെന്നാണ് സൂചന. പിടിയിലായവര് അന്തര് സംസ്ഥാന ബന്ധമുള്ളവരാണെന്നാണ് പൊലീസ് സംശയിക്കുന്നത്. ലഹരിവസ്തുക്കള് എവിടെ നിന്നു കിട്ടി എന്നതടക്കമുള്ള വിവരങ്ങള് പൊലീസ് അന്വേഷിച്ചു വരികയാണ്. അതേസമയം പൊലീസ് കുടുക്കിയതാണെന്നാണ് പ്രതികള് ആരോപിക്കുന്നത്. കണ്ടെടുത്ത ലഹരിവസ്തുക്കള് മുറി തള്ളിത്തുറന്ന് അകത്തുകടന്ന പൊലീസ് കൊണ്ടു വച്ചതാണെന്നും പിടിയിലായ പ്രതികള് പറയുന്നു.